ai4bharat/Pralekha huggingface dataset:
આર્થિક બાબતો પર મંત્રીમંડળીય સમિતિ
શાળાઓમાં કેન્દ્ર પુરસ્કૃત રાષ્ટ્રીય યોજના પીએમ પોષણ વધુ પાંચ વર્ષો માટે ચાલુ રાખવા/સુધારાઓ/ફેરફારોને કેન્દ્રીય મંત્રીમંડળની મંજૂરી
કેન્દ્ર સરકાર તરફથી રૂ. 54061.73 કરોડ અને રાજ્ય સરકારો અને કેન્દ્ર શાસિત પ્રદેશોના વહીવટીતંત્રો તરફથી રૂ. 31733.17 કરોડનો નાણાકીય ખર્ચ
11.20 લાખ શાળાઓમાં અભ્યાસ કરતા 11.80 કરોડ બાળકોને આવરી લેવાયા
આદરણીય પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી આર્થિક બાબતો અંગેની કૅબિનેટ સમિતિ એ કેન્દ્ર સરકાર તરફથી રૂ. 54061.73 કરોડ અને રાજ્ય સરકારો તેમજ કેન્દ્ર શાસિત પ્રદેશોના વહીવટીતંત્રો તરફથી રૂ. 31733.17 કરોડના નાણાકીય ખર્ચ સાથે 2021-22થી 2025-26ના સમયગાળાના પાંચ વર્ષો માટે ‘નેશનલ સ્કીમ ફોર પીએમ પોષણ ઈન સ્કૂલ્સ’ને ચાલુ રાખવા માટે મંજૂરી આપી છે. કેન્દ્ર સરકાર અનાજ પરનો વધારાનો રૂ. 45000 કરોડનો ખર્ચ પણ વહન કરશે, આથી યોજનાનું કૂલ બજેટ રૂ. 1,30,794.90 કરોડનું હશે.
સરકારી અને સરકારી સહાયવાળી શાળાઓમાં 2021-22થી 2025-26 સુધી એક ગરમ રાંધેલું ભોજન પૂરું પાડવા માટે આજે સીસીઈએએ પીએમ પોષણ સ્કીમને મંજૂરી આપી હતી. આ કેન્દ્ર પુરસ્કૃત યોજના છે કે સરકારી, સરકારી સહાયથી ચાલતી શાળાઓના ધોરણ 1 થી 8માં અભ્યાસ કરતા તમામ બાળકોને આવરી લે છે. અગાઉ આ યોજનાનું નામ ‘નેશનલ સ્કીમ ફોર મિડ ડે મીલ ઈન સ્કૂલ્સ’ હતું જે મધ્યાહ્ન ભોજન યોજના તરીકે જાણીતી હતી.
સમગ્ર દેશમાં 11.20 લાખ શાળાઓમાં અભ્યાસ કરતા આશરે 11.80 કરોડ બાળકોને આ યોજના આવરી લે છે. 2020-21 દરમ્યાન ભારત સરકારે આ યોજનામાં રૂ. 24400 કરોડથી વધુનું રોકાણ કર્યું હતું જેમાં અનાજ પરનો રૂ. 11500 કરોડના ખર્ચનો સમાવેશ થાય છે.
આ યોજનાની કાર્યદક્ષતા અને અસરકારકતા વધે એવા નિર્ણયોના મહત્વના મુદ્દા આ મુજબ છે:
i.) આ યોજનાને પ્રાથમિક વર્ગોના તમામ 11.80 કરોડ બાળકો ઉપરાંત પૂર્વ પ્રાથમિક કે સરકારી અને સરકારી સહાયથી ચાલતી પ્રાથમિક શાળાઓની બાળ વાટિકામાં અભ્યાસ કરતા બાળકો સુધી લંબાવવાની દરખાસ્ત છે.
ii.) તિથિભોજનના વિચારને વ્યાપક રીતે પ્રોત્સાહિત કરવામાં આવશે. તિથિભોજન એ સામુદાયિક સહભાગિતાનો કાર્યક્રમ છે જેમાં લોકો ખાસ પ્રસંગો/તહેવારોએ બાળકોને વિશેષ ભોજન પૂરું પાડે છે.
iii.) પ્રકૃતિ અને બાગાયતનો બાળકોને પહેલવહેલો અનુભવ મળે એ માટે સરકાર શાળાઓમાં શાળા પોષણ વાટિકાઓના વિકાસને ઉત્તેજન આપી રહી છે. આ વાટિકાઓની નીપજને આ યોજનામાં ઉપયોગ કરીને વધારાના સૂક્ષ્મ પોષકો પૂરાં પડાય છે. શાળા પોષણ વાટિકાઓ 3 લાખથી વધુ શાળાઓમાં પહેલેથી વિક્સાવી દેવાઇ છે.
iv.) તમામ જિલ્લાઓમાં યોજનાનું સામાજિક ઑડિટ ફરજિયાત બનાવાયું છે.
v.) આકાંક્ષી જિલ્લાઓમાં અને એનેમિયા વધારે પ્રવર્તે છે એવા જિલ્લાઓમાં બાળકોને પૂરક પોષણ વસ્તુઓ પૂરી પાડવા માટે ખાસ જોગવાઇ કરવામાં આવી છે.
vi.) વંશીય વાનગીઓ અને સ્થાનિક રીતે ઉપલબ્ધ શાકભાજી અને ઘટકો આધારિત નવીન મેન્યુઝને ઉત્તેજન આપવા માટે ગામ સ્તરથી લઈને રાષ્ટ્રીય સ્તર સુધી તમામ સ્તરે રાંધણ સ્પર્ધાઓને પ્રોત્સાહન આપવામાં આવશે.
vii.)આત્મનિર્ભર ભારત માટે વોકલ ફોર લૉકલ: ફાર્મર્સ પ્રોડ્યુસર ઓર્ગેનાઇઝેશન  અને મહિલા સ્વ સહાય જૂથોની સામેલગીરીને આ યોજનાના અમલીકરણમાં પ્રોત્સાહિત કરાશે. સ્થાનિક આર્થિક વિકાસને વેગ માટે સ્થાનિક રીતે ઉગાડાયેલ પરંપરાગત ખાદ્ય વસ્તુઓને પ્રોત્સાહિત કરાશે.
viii.) અગ્રણી યુનિવર્સિટીઓ/સંસ્થાઓના વિદ્યાર્થીઓ માટે અને રિજિયોનલ ઇન્સ્ટિટ્યૂટ ઑફ એજ્યુકેશન  અને ડિસ્ટ્રિક્ટ ઈન્સ્ટિટ્યૂટ ઑફ એજ્યુકેશન એન્ડ ટ્રેનિંગ ના તાલીમાર્થી શિક્ષકો માટે પણ પ્રગતિ દેખરેખ અને નિરીક્ષણ માટે સ્થળ મુલાકાતોને સુગમ બનાવાશે.
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193..53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 12.39 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
12,39,76,825
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 12.39 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 130
મંત્રીમંડળ
મંત્રીમંડળને ભારત અને વિશ્વ આરોગ્ય સંસ્થા વચ્ચે થયેલા સમજૂતી કરાર અંગે માહિતી આપવામાં આવી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે ભારત અને વિશ્વ આરોગ્ય સંસ્થા વચ્ચેના સમજૂતી કરાર વિશે માહિતી આપવમાં આવી હતી. દક્ષિણ પૂર્વ એશિયા માટેની પ્રાદેશિક કચેરી દ્વારા કરવામાં આવ્યું કે, જે ભારતમાં કાર્યરત તેની કંટ્રી ઓફિસનાં માધ્યમથી કામ કરે છે. આ સમજૂતી કરાર પર 13 માર્ચ, 2018ના રોજ નવી દિલ્હી ખાતે હસ્તાક્ષર કરવામાં આવ્યા હતા.
આ દ્વિપક્ષીય સમજૂતી કરાર ભારત અને વિશ્વ આરોગ્ય સંસ્થા  વચ્ચેનાં સહયોગને પ્રોત્સાહન આપશે. આ ઉપરાંત તે ભારતમાં લોકોનાં આરોગ્ય સ્તરને સુધારવામાં પણ મદદરૂપ બનશે.
NP/J.Khunt/GP/RP
(Visitor Counter : 81
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 97.14 કરોડને પાર
સાજા થવાનો દર હાલમાં 98.07%, માર્ચ 2020 પછી સૌથી વધુ
છેલ્લા 24 કલાકમાં 16,862 દૈનિક નવા કેસ નોંધાયા
ભારતમાં સક્રિય કેસનું ભારણ  કુલ કેસનાં 0.60% થયા
સાપ્તાહિક પોઝિટિવિટી દર  112 દિવસથી 3% કરતા ઓછો
છેલ્લા 24 કલાકમાં 30,26,483 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 97.14 કરોડ  ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 95,66,873 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,75,695
|
|
બીજો ડોઝ
|
|
90,66,113
|
|
FLWs
|
|
પ્રથમ ડોઝ
|
|
1,83,61,142
|
|
બીજો ડોઝ
|
|
1,54,84,841
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
39,11,64,632
|
|
બીજો ડોઝ
|
|
10,81,79,876
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
16,72,35,490
|
|
બીજો ડોઝ
|
|
8,52,83,655
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
10,54,86,278
|
|
બીજો ડોઝ
|
|
6,08,00,831
|
|
કુલ
|
|
97,14,38,553
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,33,82,100 દર્દીઓ સાજા થઇ ગયા છે અને છેલ્લા 24 કલાકમાં વધુ 19,391 દર્દીઓ સાજા થયા છે.
આના કારણે એકંદરે સાજા થવાનો દર 98.07% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
છેલ્લા 24 કલાકમાં ભારતમાં દૈનિક 16,862 નવા કેસ નોંધાયા છે.
110 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસનું ભારણ આજે 2,03,678 છે, સક્રિય કેસ કુલ કેસનાં 0.60% થયા. જે 216 દિવસમાં સૌથી ઓછું છે
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 11,80,148 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 58.88 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 1.42% છે જે છેલ્લા 112 દિવસથી 3%થી ઓછો છે, જ્યારે દૈનિક પોઝિટીવિટી દર આજે 1.43% નોંધાયો છે. દૈનિક પોઝિટીવિટી દર છેલ્લા 46 દિવસથી 3%થી ઓછો છે અને સળંગ 129 દિવસથી આ દર 5%થી નીચે જળવાઇ રહ્યો છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 189
પ્રધાનમંત્રીનું કાર્યાલય
પ્રધાનમંત્રી તેમના સંસદીય ક્ષેત્ર વારાણસીની મુલાકાતે; જગદગુરુ વિશ્વારાધ્ય ગુરુકુળના શતાબ્દી મહોત્સવના સમાપન કાર્યક્રમમાં હાજરી આપી
‘શ્રી સિદ્ધાંત શિખામણી ગ્રંથ’ના 19 ભાષામાં અનુવાદિત સંસ્કરણનું વિમોચન કર્યું
‘શ્રી સિદ્ધાંત શિખામણી ગ્રંથ’ મોબાઇલ એપ્લિકેશન લોન્ચ કરી
પ્રધાનમંત્રી શ્રી નરેન્દ્ર મોદીએ આજે, ઉત્તરપ્રદેશના વારાણસીની મુલાકાત હતી હતી. તેમણે ઉત્તરપ્રદેશના વારાણસીમાં જંગમવાડી મઠ ખાતે જગદગુરુ વિશ્વારાધ્ય ગુરુકુળના શતાબ્દી મહોત્સવની ઉજવણીના સમાપન કાર્યક્રમમાં હાજરી આપી હતી.
આ કાર્યક્રમમાં પ્રધાનમંત્રી શ્રી નરેન્દ્ર મોદીએ ‘શ્રી સિદ્ધાંત શિખામણી ગ્રંથ’ના 19 ભાષામાં અનુવાદિત સંસ્કરણનું પણ વિમોચન કર્યું હતું. આ ઉપરાંત તેમણે ‘શ્રી સિદ્ધાંત શિખામણી’ મોબાઇલ એપ્લિકેશન લોન્ચ કરી હતી. અહીં ઉપસ્થિત લોકોને સંબોધતા તેમણે જણાવ્યું હતું કે, આ એક યોગાનુયોગ છે કે, અહીં શતાબ્દી મહોત્સવ નવા દસકાના આરંભે ઉજવાઇ રહ્યો છે અને આ નવો દસકો 21મી સદીની દુનિયામાં ભારતની ભૂમિકા ફરી એકવાર સ્થાપિત કરશે.
તેમણે જણાવ્યું હતું કે, શ્રી સિદ્ધાંત શિખામણી ગ્રંથનું મોબાઇલ એપ્લિકેશન દ્વારા ડિજિટાઇઝેશન કરવાથી યુવા પેઢી સાથેનું જોડાણ વધુ મજબૂત થશે અને તેનાથી તેમને જીવનમાં પ્રેરણા મળશે. તેમણે મોબાઇલ એપ્લિકેશનના માધ્યમથી ગ્રંથ આધારિત વિષયો પર વાર્ષિક પ્રશ્નોત્તરી સ્પર્ધાનું આયોજન કરવાનું પણ સૂચન કર્યું હતું. તેમણે જણાવ્યું હતું કે, 19 ભાષામાં ગ્રંથનો અનુવાદ કરવાથી તેને વ્યાપક જનસમુદાય સુધી ઉપલબ્ધ કરાવવામાં મદદ મળશે.
પ્રધાનમંત્રીએ જણાવ્યું હતું કે, “એક નાગરિક તરીકે આપણું આચરણ ભારતનું ભાવિ નિર્ધારિત કરશે, તેનાથી ન્યૂ ઇન્ડિયાની દિશા નક્કી થશે.” તેમણે ઉમેર્યું હતું કે, સંતોએ ચીંધેલા માર્ગનું પાલન કરીને આપણે આપણાં જીવનની મહત્વાકાંક્ષાઓ પૂર્ણ કરવાની છે અને રાષ્ટ્રના નિર્માણમાં સંપૂર્ણ સહકાર યથાવત્ રાખવાનો છે.
તેમણે સ્વચ્છતા અંગે લોકોમાં જાગૃતિ ઉભી કરવા માટે યોગદાન આપવા બદલ તેમજ દેશના દરેક ખૂણા સુધી સ્વચ્છતા મિશન હાથ ધરવા બદલ લોકોની પ્રશંસા કરી હતી. તેમણે સૌને મેડ ઇન ઇન્ડિયા ઉત્પાદનોનો ઉપયોગ કરવાની અપીલ કરી હતી. તેમણે જળ જીવન મિશનમાં પણ સહભાગી થવા માટે સૌને અપીલ કરી હતી જેથી આ મિશન સફળ થઇ શકે.
પ્રધાનમંત્રીએ જણાવ્યું હતું કે, ગંગા નદીની સફાઇમાં નોંધપાત્ર પ્રમાણમાં અને દેખીતો સુધારો થયો છે; તેમણે કહ્યું કે, માત્ર લોક ભાગીદારીના કારણે જ આ લક્ષ્ય હાંસલ કરી શકાયું છે. તેમણે કહ્યું કે, નમામી ગંગે કાર્યક્રમ અંતર્ગત રૂપિયા 7000 કરોડની કિંમતની પરિયોજનાઓ પૂર્ણ કરવામાં આવી છે જ્યારે રૂપિયા 21000 કરોડની કિંમતની પરિયોજનાઓ પર હાલમાં કામ ચાલી રહ્યું છે.
પ્રધાનમંત્રીએ જણાવ્યું હતું કે, સરકારે રામ મંદિરનું નિર્માણ કરવા માટે તાજેતરમાં ‘શ્રી રામ જન્મભૂમિ તીર્થ ક્ષેત્ર’ ટ્રસ્ટની રચના કરવાની જાહેરાત કરવામાં આવી છે. આ ટ્રસ્ટ અયોધ્યામાં ભવ્ય શ્રી રામ મંદિરના નિર્માણ સંબંધિત તમામ બાબતોનું ધ્યાન રાખશે. તેમણે કહ્યું કે, સરકારે 67 એકર જમીન ટ્રસ્ટને સોંપવાનો નિર્ણય પણ લીધો છે.
RP
(Visitor Counter : 147
આયુષ
ગાંધીનગર, ગુજરાત ખાતે વૈશ્વિક આયુષ સમિટ દરમિયાન આયુષશેફ સ્પર્ધા અને આયુર્વેદિક ઉત્પાદનોના સ્ટોલ મોટી સંખ્યામાં લોકોને આકર્ષે છે
ગુજરાતના ગાંધીનગર ખાતે આયોજિત થઈ રહેલી ત્રણ દિવસીય ગ્લોબલ આયુષ ઇન્વેસ્ટમેન્ટ એન્ડ ઇનોવેશન સમિટના હૉલ્સ અને સત્રો, આ ઇવેન્ટમાં ભાગ લઈ રહેલા ઉત્સાહી લોકોથી ભરેલા છે. ઇવેન્ટના બીજા દિવસે, વિવિધ રસપ્રદ પ્રદર્શનો, સ્ટાર્ટ-અપ્સ સહિતના ડિસ્પ્લે, આયુષ સેક્ટરમાં નવીનતાઓ મુલાકાતીઓનું ધ્યાન આકર્ષિત કરી રહી છે.
આયુષશેફ સ્પર્ધાએ હેલ્ધી ફૂડ અને આયુષ આહારને પ્રોત્સાહન આપવા મુલાકાતીઓનું વિશેષ ધ્યાન ખેંચ્યું હતું. આ સ્પર્ધામાં કુલ 30 સ્પર્ધકોએ ભાગ લીધો હતો, જેમને વિશ્વભરના 200 સ્પર્ધકોમાંથી પસંદ કરવામાં આવ્યા હતા. 'પોષણ માટે આહાર' થીમ હેઠળ, આયુષશેફ સ્પર્ધામાં છ એન્ટ્રી કૅટેગરી હતી, જેમ કે, અનાજ-કઠોળ આધારિત વાનગીઓ, બાજરી આધારિત વાનગીઓ, બદામ/કઠોળ આધારિત વાનીઓ, ફળો/શાકભાજી આધારિત વાની, ડેરી પ્રોડક્ટ આધારિત વાનીઓ અને મિશ્રણ. વિજેતાને રૂ. 1 લાખ રોકડા જ્યારે પ્રથમ રનર અપ અને સેકન્ડ રનર અપને અનુક્રમે રૂ. 75,000 અને રૂ. 50,000 આપવામાં આવ્યા છે.
પ્રદર્શન હૉલ્સ પણ આયુર્વેદિક સૌંદર્ય અને કોસ્મેટિક ઉત્પાદનોથી ભરેલા છે, જે આયુષ દ્વારા સૌંદર્યને પ્રોત્સાહન આપે છે. ઇન્સ્ટિટ્યૂટ ઑફ ટીચિંગ એન્ડ રિસર્ચ ઇન આયુર્વેદ  જામનગર દ્વારા શરૂ કરાયેલ સ્ટાર્ટ અપ ગ્રીન ફોરેસ્ટની કેટલીક રસપ્રદ પ્રોડક્ટ્સમાં દૂધ અને મધથી બનેલા કુદરતી બેબી સાબુ, વેદિક જલ જે એન્ટાસિડ તરીકે કામ કરે છે વગેરેનો સમાવેશ થાય છે. વધુમાં, તેઓએ વિશ્વનો પ્રથમ આયુર્વેદિક મિલ્કશેક પાવડર “ઓજસ્મૃતિ” પણ બનાવ્યો છે.
ઘણા બધા સ્ટાર્ટ-અપ્સમાંનું એક Ncipher છે, એક ઉપકરણ જે આયુર્વેદ ડૉક્ટરો અથવા વૈદ્યને નાડી પરીક્ષણ કરવામાં અને ડિજિટલ પરિણામ મેળવવામાં મદદ કરશે. અન્ય રસપ્રદ સ્ટાર્ટઅપ આયુપથી છે, જેને કમિન્સ કોલેજ ઑફ એન્જિનિયરિંગ વુમન દ્વારા પ્રારંભિક તબક્કે હૃદયની સ્થિતિ તપાસવા માટે વિકસાવવામાં આવ્યું છે.
આ બધી પ્રવૃત્તિઓ ઉપરાંત, પૂર્ણ સત્રો, સિમ્પોઝિયમ, રાઉન્ડ ટેબલ વગેરે જેવી ઘણી પ્રવૃત્તિઓ. સમિટના બીજા દિવસે પણ ગોઠવવામાં આવી હતી, જેમાં જાણીતા નિષ્ણાતો અને વક્તાઓએ તેમના વિચારો વ્યક્ત કર્યા હતા. કેટલાક નોંધપાત્ર વિષયોમાં આયુષ આધારિત બાયો-મેડિકલ એન્જિનિયરિંગ નવીનતાઓ, વૈશ્વિક આયુષ સંશોધન અને વિકાસ પહેલનો સમાવેશ થાય છે.
SD/GP/JD
(Visitor Counter : 144
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 218.99 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 1,84,540 ડોઝ આપવામાં આવ્યા
ભારતમાં સક્રિય કેસનું ભારણ 28,079 થયું
સક્રિય કેસનું ભારણ હાલમાં 0.06% છે
સાજા થવાનો દર હાલમાં 98.75% નોંધાયો
છેલ્લા 24 કલાકમાં 2,923 દર્દીઓ સાજા થયા, કુલ વધીને 4,40,57,544 દર્દીઓ સાજા થયા
છેલ્લા 24 કલાકમાં ભારતમાં 2,424 નવા કેસ નોંધાયા
દૈનિક પોઝિટિવીટી દર 2.65% પહોંચ્યો
સાપ્તાહિક પોઝિટિવીટી દર હાલમાં 1.27% છે
કુલ 89.71 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 91,458 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 87
પ્રધાનમંત્રીનું કાર્યાલય
PTP-NER એ એક મહાન યોજના છે, જેનો હેતુ પૂર્વોત્તરના પ્રતિભાશાળી કારીગરોના જીવનને સુધારવાનો છે: પીએમ
પ્રધાનમંત્રી શ્રી નરેન્દ્ર મોદીએ કહ્યું કે ઉત્તર-પૂર્વીય પ્રદેશ ના આદિજાતિ ઉત્પાદનોના પ્રમોશન માટે માર્કેટિંગ અને લોજિસ્ટિક્સ ડેવલપમેન્ટ એ એક મહાન યોજના છે, જેનો હેતુ પૂર્વોત્તરના પ્રતિભાશાળી કારીગરોના જીવનને સુધારવાનો છે. શ્રી મોદીએ એમ પણ કહ્યું હતું કે આ યોજના પૂર્વોત્તરમાંથી ઉત્પાદનો માટે સારી દૃશ્યતા પણ સુનિશ્ચિત કરશે.
આદિજાતિ બાબતોના કેન્દ્રીય મંત્રી શ્રી અર્જુન મુંડાએ એક ટ્વીટ થ્રેડમાં માહિતી આપી હતી કે PTP-NER યોજનાનો ઉદ્દેશ્ય ઉત્પાદનોની પ્રાપ્તિ, લોજિસ્ટિક્સ અને માર્કેટિંગમાં ઉન્નત કાર્યક્ષમતા દ્વારા આદિવાસી કારીગરો માટે આજીવિકાની તકોને મજબૂત કરવાનો છે.
કેન્દ્રીય પ્રધાન દ્વારા કરાયેલા ટ્વીટ થ્રેડના જવાબમાં, પ્રધાનમંત્રીએ ટ્વીટ કર્યું;
“PTP-NER એ એક મહાન યોજના છે, જેનો હેતુ પૂર્વોત્તરના પ્રતિભાશાળી કારીગરોના જીવનને સુધારવાનો છે. તે ઉત્તરપૂર્વના ઉત્પાદનો માટે સારી દૃશ્યતા પણ સુનિશ્ચિત કરશે. આના કારણે આદિવાસી સમુદાયોને ખાસ ફાયદો થશે.”
YP/GP/JD
(
પ્રધાનમંત્રીનું કાર્યાલય
પીએમ છેલ્લા 8 વર્ષમાં યુવા વિકાસ માટેના પ્રયાસોની વિગતો શેર કરે છે
પ્રધાનમંત્રી શ્રી નરેન્દ્ર મોદીએ છેલ્લા 8 વર્ષમાં યુવા વિકાસ માટે સરકારના પ્રયાસોની વિગતો શેર કરી છે. તેમણે તેમની વેબસાઇટ, નમો એપ અને MyGov પરથી આ પ્રયાસોને સમાવિષ્ટ કરતા લેખો અને ટ્વિટ થ્રેડો શેર કર્યા.
પ્રધાનમંત્રી શ્રીએ ટ્વીટ કર્યું:
“ભારતની યુવા શક્તિ એ આપણી સૌથી મોટી તાકાત છે. આપણા યુવાનો વિવિધ ક્ષેત્રોમાં ઉત્કૃષ્ટ દેખાવ કરી રહ્યા છે અને રાષ્ટ્રીય પ્રગતિમાં યોગદાન આપી રહ્યા છે.
આ લેખોનો સમૂહ યુવા વિકાસ માટેના કેટલાક મુખ્ય પ્રયાસોને સમાવે છે. #8સાલયુવાશક્તિકેનામ"
“અમારી સરકારના 8 વર્ષ યુવાનોને તેમના સપના સાકાર કરવા અને તેમની ક્ષમતાને પરિપૂર્ણ કરવા સક્ષમ બનાવવા વિશે છે. આ થ્રેડ પર એક નજર નાખો….
#8સાલયુવાશક્તિકેનામ"
“દેશની યુવા શક્તિ ન્યૂ ઈન્ડિયાનો આધારસ્તંભ છે અને વિતેલા આઠ વર્ષોમાં અમે તેને સશક્ત કરવામાં કોઈ કસર છોડી નથી. નવી શિક્ષણ નીતિ હોય કે આઈઆઈટી અને આઈઆઈએમનું વિસ્તરણ, નવા સ્ટાર્ટ-અપ્સ અને યુનિકોર્નથી લઈને ખેલો ઈન્ડિયા કેન્દ્ર સુધી, આ બધા સાથે યુવાઓ માટે દરેક જરૂરી પહેલ કરવામાં આવી છે.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 135.25 કરોડ લોકોને રસી આપવામાં આવી
- ભારતમાં સક્રિય કેસનું ભારણ 87,245 થયું
- સક્રિય કેસ કુલ કેસનાં 1% કરતા ઓછા છે, હાલમાં 0.25% છે, માર્ચ 2020 પછી સૌથી ઓછા
- સાજા થવાનો દર હાલમાં 98.38% નોંધાયો, માર્ચ 2020થી સૌથી વધુ
- છેલ્લા 24 કલાકમાં 7,948 દર્દીઓ સાજા થયા, કુલ વધીને 3,41,54,879 દર્દીઓ સાજા થયા
- છેલ્લા 24 કલાકમાં ભારતમાં 7,974 નવા કેસ નોંધાયા
- દૈનિક પોઝિટિવીટી દર 0.57% પહોંચ્યો, છેલ્લા 73 દિવસથી 2% કરતા ઓછો
- સાપ્તાહિક પોઝિટિવીટી દર છેલ્લા 32 દિવસથી 1% કરતા ઓછો થઈ ગયો છે, હાલમાં 0.64% છે
- કુલ 66.02 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
પ્રધાનમંત્રીનું કાર્યાલય
પ્રધાનમંત્રીએ ક્રેડાઈ યુથકોન – 2019ને સંબોધન કર્યું
પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં તાલકટોરા સ્ટેડિયમ ખાતે ક્રેડાઈ યુથકોન – 2019ને સંબોધન કર્યું હતું.
પ્રધાનમંત્રીએ ઉપસ્થિત લોકોને સંબોધતાં કહ્યું હતું કે, વર્ષ 2022 સુધીમાં દરેક બેઘર વ્યક્તિને ઘર મળે એ ઝડપથી સુનિશ્ચિતતા કરવા માટે સરકાર કામ કરી રહી છે. તેમણે જણાવ્યું હતું કે, પ્રધાનમંત્રી આવાસ યોજના મારફતે આશરે 1.5 કરોડ ઘરોનું નિર્માણ થયું છે, જેમાંથી 15 લાખ મકાનોનું નિર્માણ શહેરી વિસ્તારોમાં ગરીબો માટે થયું હતું. તેમણે ઉમેર્યુ હતું કે, હાલની કેન્દ્ર સરકારનાં નેજાં હેઠળ સંપૂર્ણ પ્રક્રિયામાં પારદર્શકતા આવી છે. તેમણે ઉલ્લેખો કર્યો હતો કે, જ્યારે સરકાર ઉચિત આશય સાથે નીતિઓ બનાવે છે, ત્યારે ભ્રષ્ટાચાર નાબૂદ થાય છે અને વધારે સારા પરિણામો મળે છે.
પ્રધાનમંત્રીએ કહ્યું હતું કે, રિયલ એસ્ટેટ રેગ્યુલેટરી ઓથોરિટી થી ગ્રાહકો અને રિયલ એસ્ટેટ ડેવલપર્સ વચ્ચે વિશ્વાસ વધ્યો છે. તેમણે જણાવ્યું હતું કે, રેરાનું નોટિફિકેશન 28 રાજ્યોમાં થયું હતું. રેરા હેઠળ 35000થી વધારે રિયલ એસ્ટેટ પ્રોજેક્ટ અને 27000 રિયલ એસ્ટેટ એજન્ટોની નોંધણી થઈ છે તથા લાખો ફ્લેટનું નિર્માણ થયું છે.
છેલ્લાં ચાર વર્ષમાં વેપાર-વાણિજ્યને સરળ કરવાનાં ક્રમાંકમાં ભારતની હરણફાળ વિશે પ્રધાનમંત્રીએ કહ્યું હતું કે, સરકાર ભારતમાં વેપાર-વાણિજ્યની સુનિશ્ચિતતા કરવા કટિબદ્ધ છે. આ સંદર્ભમાં તેમણે ઉલ્લેખ કર્યો હતો કે, નિર્માણ સહિત તમામ સરકારી મંજૂરીઓ અગાઉ કરતા વધારે ઝડપથી પ્રાપ્ત થઈ રહી છે.
પ્રધાનમંત્રીએ કેન્દ્ર સરકારે હાઉસિંગ ઉદ્યોગ અને ઘરનાં ગ્રાહકોને સહાય કરવા કરવેરા કાયદાઓમાં સુધારાઓ વિશે વાત કરી હતી. તેમણે નિર્માણ માટે વિવિધ ચીજવસ્તુઓ માટે જીએસટીનાં દરમાં ઘટાડા વિશે વાતનો ઉલ્લેખ કર્યો હતો. તેમણે તાજેતરનાં બજેટમાં મધ્યમ વર્ગ માટે પ્રસ્તુત કરવામાં આવેલા આવકવેરાનાં ફાયદા વિશે પણ વાત કરી હતી. તેમણે કહ્યું હતું કે, આ પહેલોની સંયુક્ત અસરથી હાઉસિંગ ક્ષેત્ર અને ઘરનાં ગ્રાહકોને મદદ મળશે. પ્રધાનમંત્રીએ સાધારણ નાગરિકોને ‘ઘરના ઘરનું’ સ્વપ્ન સાકાર કરવામાં ક્રેડાઈનાં યોગદાનની પ્રશંસા કરી હતી. તેમણે જણાવ્યું હતું કે, જ્યારે ‘નવું ભારત’ આકાર લઈ રહ્યું છે, ત્યારે યુથકોનનું આયોજન થઈ રહ્યું છે. તેમણે કહ્યું હતું કે, દેશનાં યુવાનો ન્યૂ ઇન્ડિયાનાં નિર્માણમાં મહત્ત્વપૂર્ણ ભૂમિકા ભજવે છે.
અગાઉ પ્રધાનમંત્રીએ તાલકટોરા સ્ટેડિયમમાં ક્રેડાઈ દ્વારા આયોજિત પ્રદર્શનની મુલાકાત લીધી હતી.
RP
(Visitor Counter : 168
નાણા મંત્રાલય
આવાસીય કલ્યાણ સમિતિ દ્વારા અપાતી સેવાઓ જીએસટી અંતર્ગત મોંઘી નહીં થાય
આવાસીય કલ્યાણ સમિતિ દ્વારા પોતાના સભ્યોને અપાતી સેવાઓમાં પણ જીએસટી અંતર્ગત કોઈ ફેરફાર નહીં આવે
નવી દિલ્હી, 13-07-2017
મીડિયામાં કેટલાક એવા સમાચાર આવ્યા છે કે આવાસીય કલ્યાણ સમિતિ  દ્વારા અપાતી સેવાઓ જીએસટી અતંર્ગત મોંઘી થઈ જશે. આ સમાચાર પૂર્ણ રીતે આધારહિન છે.
ઉલ્લેખનીય છે કે જીએસટી અંતર્ગત આરડબલ્યૂએ દ્વારા પોતાના સભ્યોએ આપેલી સેવાઓ બદલ પ્રતિપૂર્તિ અથવા અંશદાન  જીએસટી અંતર્ગત કરમુક્ત છે.
આ ઉપરાંત જો કોઈ આરડબલ્યૂનું ટર્નઓવર કોઈપણ નાણાકીય વર્ષમાં 20 લાખ રૂપિયા સુધીનું હોય તો વસ્તુઓ અથવા સેવાઓ પર જીએસટી અંતર્ગત ટેક્સ મુક્તિ મળી શકે છે. જો તે દરની સીમા પ્રત્યેક સભ્યદીઠ 5,000 રૂપિયાથી વધુ હોય તો પણ કરમુક્તિ મળી શકે છે.
આરડબલ્યૂએને જીએસટી અંતર્ગત ટેક્સ આપવો પડશે જો પ્રત્યેક વ્યક્તિદીઠ માસિક દર રૂપિયા 5,000 થી વધુ હોય અને આરડબલ્યૂનું વાર્ષિક ટર્નઓવર 20 લાખ અથવા એનાથી વધુ છે. જીએસટી અંતર્ગત આરડબલ્યૂએ પર ટેક્સનો ભાર ઓછો થશે, કેમ કે કેપટિલ ગુડ્સ , વસ્તુ  તથા સેવાઓ  પર તેમના દ્વારા અપાતા ટેક્સના સંદર્ભમાં તેઓ આઈટીસી મેળવવા હક્કદાર રહેશે. કેપિટલ ગુડ્સ અને વસ્તુઓ પર અપાતા ટેક્સ પર જીએસટી લાગુ થતા પહેલા આઈટીસીની સુવિધા નહોતી. આ રીતે આરડબલ્યૂએના આ ખર્ચ ઓછા થઈ ગયા છે.
જીએસટી લાગુ થયા બાદ આરડબલ્યૂ દ્વારા પોતાના સભ્યોને અપાતી સેવાઓના સંદર્ભમાં કોઈ ફેરફાર કરાયો નથી.
AP/J.khunt/GP
(Visitor Counter : 63
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
ભારતમાં સક્રિય કેસોનું ભારણ ઘટીને 9, 73,158 થયું
એક્ટિવ કેસલોડ 66 દિવસ પછી 10 લાખથી નીચે છે
છેલ્લા 24 કલાકમાં ભારતમાં 70,421 નવા કેસ નોંધાયા છે; 74 દિવસ પછી સૌથી ઓછા
દેશમાં અત્યાર સુધીમાં કુલ 2,81,62,947 દર્દી સાજા થયા
છેલ્લા 24 કલાકમાં 1,19,501 દર્દીઓ સાજા થયા
સતત 32માં દિવસે બિમારીમાંથી સાજા થયેલા લોકોની સંખ્યા દૈનિક નવા કેસોની સંખ્યાથી વધુ
સાજા થવાનો દર વધીને 95.43% થયો
સાપ્તાહિક પોઝિટિવિટી રેટ ઘટીને 5% કરતા ઓછો થઈ ગયો છે, હાલમાં 4.54%
દૈનિક પોઝિટિવીટી રેટ સતત 21મા દિવસે 10 ટકા થી ઓછો 4.72%એ પહોંચ્યો
તપાસની ક્ષમતામાં વધારો – અત્યાર સુધી કુલ 37.96 કરોડની તપાસ કરવામાં આવી
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 25.48 કરોડ લોકોને રસી આપવામાં આવી
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માહિતી અને પ્રસારણ મંત્રાલય
ભારત સરકારે યુટ્યુબ પર ખોટી માહિતી ફેલાવવા પર વ્યાપક પ્રહાર કર્યો
PIB ખાતે ફેક્ટ ચેક યુનિટે નકલી સમાચાર ફેલાવતી ત્રણ YouTube ચેનલોનો પર્દાફાશ કર્યો છે
PIB ફેક્ટ ચેક યુનિટ દ્વારા લાખો વ્યૂઝ સાથે ભારતના સુપ્રીમ કોર્ટ, ચીફ જસ્ટિસ ઑફ ઈન્ડિયા અને ભારતના પ્રધાનમંત્રી વિશેના બનાવટી વીડિયોનો પર્દાફાશ
ભારતના ચૂંટણી પંચ, ઈલેક્ટ્રોનિક વોટિંગ મશીનો પર ખોટી માહિતી
PIB દ્વારા તથ્ય-તપાસ કરાયેલ YouTube ચેનલોના લગભગ 33 લાખ સબ્સ્ક્રાઇબર્સ અને 30 કરોડથી વધુ વ્યૂઝ હતા
40થી વધુ ફેક્ટ-ચેકની શ્રેણીમાં, PIB ફેક્ટ ચેક યુનિટ  એ ભારતમાં ખોટી માહિતી ફેલાવતી ત્રણ YouTube ચેનલોનો પર્દાફાશ કર્યો હતો. આ YouTube ચેનલોના લગભગ 33 લાખ સબ્સ્ક્રાઇબર્સ હતા અને તેમના વીડિયો, જેમાંથી લગભગ તમામ ખોટા હોવાનું જણાયું હતું, તેને 30 કરોડથી વધુ વખત જોવામાં આવ્યું હતું.
આ પ્રથમ વખત છે જ્યારે PIB એ સમગ્ર યુટ્યુબ ચેનલોને ખોટા દાવા ફેલાવતી સોશિયલ મીડિયા પરની વ્યક્તિગત પોસ્ટ્સ સામે ખુલ્લી પાડી છે. PIB દ્વારા તથ્ય-તપાસ કરાયેલ YouTube ચેનલોની વિગતો નીચે મુજબ છે:
|
|
ક્રમ
|
|
યુટ્યુબ ચેનલનું નામ
|
|
સબસ્ક્રાઈબર્સ
|
|
વ્યૂઝ
|
|
-
|
|
ન્યૂઝ હેડલાઈન્સ
|
|
9.67 લાખ
|
|
31,75,32,290
|
|
-
|
|
સરકારી અપડેટ
|
|
22.6 લાખ
|
|
8,83,594
|
|
-
|
|
આજતક લાઈવ
|
|
65.6 હજાર
|
|
1,25,04,177
આ યુટ્યુબ ચેનલો ભારતની માનનીય સર્વોચ્ચ અદાલત, ભારતના માનનીય મુખ્ય ન્યાયાધીશ, સરકારી યોજનાઓ, ઈલેક્ટ્રોનિક વોટિંગ મશીનો , કૃષિ લોન માફી વગેરે વિશે ખોટા અને સનસનાટીભર્યા દાવાઓ ફેલાવે છે. ઉદાહરણોમાં નકલી સમાચારોનો સમાવેશ થાય છે જેમ કે સુપ્રીમ કોર્ટે ચુકાદો આપ્યો છે કે ભાવિ ચૂંટણીઓ બેલેટ પેપર દ્વારા હાથ ધરવામાં આવશે; બેંક ખાતા, આધાર કાર્ડ અને પાન કાર્ડ ધરાવતા લોકોને સરકાર નાણાં આપે છે; ઈવીએમ પર પ્રતિબંધ વગેરે.
યુટ્યુબ ચેનલો ટીવી ચેનલોના લોગો અને તેમના ન્યૂઝ એન્કરની તસવીરો સાથે નકલી અને સનસનાટીભર્યા થંબનેલ્સનો ઉપયોગ કરતી જોવા મળી હતી જેથી દર્શકોને સમાચાર અધિકૃત હોવાનું લાગે છે. આ ચેનલો તેમના વીડિયો પર જાહેરાતો પ્રદર્શિત કરતી અને YouTube પર ખોટી માહિતીનું મુદ્રીકરણ કરતી જોવા મળી હતી.
છેલ્લા એક વર્ષમાં માહિતી અને પ્રસારણ મંત્રાલય દ્વારા 100થી વધુ યુટ્યુબ ચેનલોને બ્લોક કર્યા બાદ PIB ફેક્ટ ચેક યુનિટ દ્વારા કરવામાં આવેલી કાર્યવાહી.
સ્ક્રીનશૉટ્સ
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ઉત્તરાખંડના ચમોલીમાં વિદ્યુત દુર્ઘટનામાં થયેલા મૃત્યુ અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ઉત્તરાખંડના ચમોલીમાં વિદ્યુત દુર્ઘટનામાં થયેલ મૃત્યુ અંગે શોક વ્યક્ત કર્યો છે. પ્રધાનમંત્રીએ ઘાયલોની જલ્દી સ્વસ્થ થવાની કામના કરી અને માહિતી આપી કે રાજ્ય સરકાર હેઠળના સ્થાનિક વહીવટીતંત્ર પીડિતોને તમામ શક્ય રાહત પૂરી પાડી રહ્યું છે.
એક ટ્વિટમાં, પ્રધાનમંત્રી કાર્યાલયે કહ્યું; “અત્યંત પીડાદાયક ! ઉત્તરાખંડના ચમોલીમાં થયેલી દુર્ઘટનાથી ખૂબ જ દુઃખી. શોકગ્રસ્ત પરિવારો પ્રત્યે મારી ઊંડી સંવેદના વ્યક્ત કરવા સાથે, હું તમામ ઘાયલોને ઝડપથી સ્વસ્થ થવાની કામના કરું છું. રાજ્ય સરકારની દેખરેખ હેઠળ, સ્થાનિક વહીવટીતંત્ર પીડિતોને શક્ય તમામ મદદ કરવામાં રોકાયેલું છે: PM @narendramodi
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(